**Robert Capa** (rođen **Endre Ernő Friedmann**; Budimpešta, 22. listopada, 1913. - Thai Binh, Vijetnam, 25. svibnja, 1954.) bio je mađarski ratni fotograf i fotonovinar koji je svojim fotografijama pokrivao pet ratova: Španjolski građanski rat, Drugi kinesko-japanski rat, Drugi svjetski rat, Arapsko-izraelski rat 1948. i Prvi indokineski rat. Tijekom Drugog svjetskog rata fotografirao je u Londonu, Italiji, Sjevernoj Africi i oslobađanje Pariza. Bio je jedini fotograf na Omaha Beachu kada su se saveznici počeli iskrcavati u Normandiji, i upravo te fotografije su jedan od najjačih svjedoka snage ratnog nasilja. Capa 1947. suosniva agenciju *Magnum Photos* koja je bila prva organizacija za suradnju freelance fotografa diljem svijeta.

Životopis
---------

*Endre Friedmann* rođen je u Budimpešti 1913. tada još uvijek dijelu Austro-Ugarske monarhije. Sin je Dezsőa i Júlie Friedmann, koji su bili židovskog podrijetla. Dom napušta već u dobi od 18 godina smatrajući da nema budućnosti u Mađarskoj. Prvo je želio postati pisac, ali zavoljava fotografiju dok je bio u Berlinu. Zbog nacionalsocijalizama seli iz Njemačke u Francusku 1933. ali u Francuskoj ubrzo uviđa da je teško pronaći posao freelance novinara. U ovo vrijeme prisvaja ime "Robert Capa". U biti "cápa" ("morski pas") mu je bio nadimak u školi a drugi razlog je taj što je to ime zvučalo američki i asociralo je na prezime poznatog redatelja iz tog doba Franka Capre.
Capina prva objavljena fotografija bila je Lava Trockog koji je 1932. u Kopenhagenu držao govor na temu "Značenje Ruske revolucije".
"André Friedman", kako se još uvijek zvao 1934. upoznaje Gerdu Pohorylle, njemačku Židovkinju koja je izbjegla u Francusku. Par je živio u Parizu gdje je André podučavao Gerdu fotografiji. Zajedno su osmislili ime i image Roberta Cape kao poznatog američkog fotografa. Gerda pak mijenja ime u Gerda Taro i putuje zajedno sa Capom u Španjolsku kako bi dokumentirala Španjolski građanski rat. U srpnju 1937. dok je Capa bio na kratkom poslovnom putu u Parizu Gerda ostaje u Madridu. Poginula je nedaleko Brunete tijekom bitke za Brunetu. Capa je bio duboko potresen tim događajem i nije se nikada oženio.
U veljači 1943. Capa upoznaje Elaine Justin, lijepu suprugu glumca Johna Justina. Zaljubili su se oboje na prvi pogled a veza je trajala do kraja rata, mada je većinu vremena Capa proveo na frontu. Capa je Eleine nazivao "Pinky," a njihova veza opisana je u njegovim ratnim memoarima, *Slightly Out of Focus*. Eleine prekida vezu s Capom 1945. i udaje se za svog prijatelja Chucka Rominea.
Poslije nekoliko mjeseci bio je vezi sa glumicom Ingrid Bergman, koja je putovala Europom zabavljajući američke vojnike. U prosincu 1945. Capa je slijedi uHollywood, gdje je kratko vrijeme radio za *American International Pictures*. Bergman ga pokušava ubijediti da se vjenčaju ali Capa nije želio živjeti u Hollywoodu. Vezu prekidaju u ljeto 1946. kada je Capa otputovao u Tursku.

### Španjolski građanski rat i Kinesko-japanski rat

Boravio je u Španjolskoj od 1936. do 1939. fotografirajući užase građanskog rata, zajedno sa Gerdom Tarom, suradnicom fotografkinjom koja gine 1937. u Španjolskoj, i Davidom Seymourom.
 1938. putuje u kineski grad Hankow, danas Wuhan, kako bi dokumentirao kineski otpor japanskoj agresiji.
Globalno poznat postaje 1936. snimljenom fotografijom "Padajućeg vojnika" za koju se dugo vremena smatralo da je napravljena u Cerro Murianu, na frontu nedaleko Kordobe.
 "Padajući vojnik" je fotografiran u trenutku kada je smrtonosno pogođen. Dugo vremena su se vodile rasprave o autentičnosti ove fotografije.
Jedan španjolski povjesničar identificirao je mrtvog vojnika kao Frederica Borella Garcíu iz Alcoia iz pokrajine Alicante. Ova identifikacija je osporavana.

Španjolske novine *El Periodico* tvrdile su 2003. da je fotografija napravljena nedaleko grada Espejoa, 10 km od Cerro Muriano i da je to bila namještaljka. 
Jedan španjolski profesor 2009. u svojoj knjizi *Shadows of Photography*, pokazuje da fotografija nije mogla biti napravljena gdje, kada ili kako su Capa i njegovi prijatelji to tvrdili.
Veliki broj fotografija koje je Capa snimio u Španjolskoj su nestale nekoliko desetljeća, da bi se ponovo pojavile krajem 90-ih u Mexico Cityju
 Vlasništvo nad kolekcijom povjereno je Capa Estateu i u prosincu 2007. preseljene su u muzej *International Center of Photography* kojeg je osnovao Capin mlađi brat Cornell na Manhattanu.

### Drugi svjetski rat

Drugi svjetski rat, Capu zatječe u New Yorku. Izbjegao iz Pariza tražeći novi posao ali i bježeći pred Nazi progonima. Fotografirao je po europskim gradovima, prvo za *Collier's Weekly*, no kada mu daju otkaz počinje raditi za *Life* magazin. 7. listopada, 1943. bio je u Napoliju zajedno sa reporterom *Life* magazina Willom Langom Jr. fotografirajući bombardiranje pošte.
Svoj najpoznatiji rad, snimio je 6. lipnja, 1944. (D-Day), kada je doplivao do Omaha Beacha u drugom valu iskrcavanja i snimio iskrcavanje saveznika. Nosio je dvije Contax II kamere i nekoliko rola filmova. Sve ukupno snima 106 fotografija u prvim satima invazije. Međutim razvijač filomva *Life* magazina pravi pogrešku i osvjetljava negative u mračnoj komori tako da je samo 8 slika uspješno razvijeno. 
Capa nije svojem Londonskom birou nikad prigovorio za neuspješan razvoj tri i pol role filma snimljenih u Normandiji.
Capa putuje 1947. u Sovjetski Savez sa svojim prijateljem, piscem Johnom Steinbeckom. Ovjekovječava Moskvu, Kijev, Tbilisi, Batumi i ruševine Staljingrada. Steinbeckova reportaža *A Russian Journal,* ilustrirana je s Capinim fotografijama a prvu publikaciju "Ruski Žurnal" doživljava 1948. godine.
1947. Capa suosniova agenciju *Magnum Photos* zajedno sa prijateljima po struci: Henrijem Cartier-Bressonom, Williamom Vandivertom, Davidom Seymourom i Georgeom Rodgerom a izabran je za predsjednika agencije 1951. 
Capa posjećuje i Izrael nakon njegovog nastanka, a njegove fotografije o toj mladoj državi mogu se vidjeti u knjizi *Report on Israel*, koju je napisao Irwin Shaw.

### Prvi indokineski rat i smrt

U ranim 50-ima Capa putuje u Japan na izložbu fotografija u suradnji sa *Magnum Photos*. Dok je bio tamo *Life* magazin mu nudi posao fotografa u jugoistočnoj Aziji, gdje su se francuske trupe osam godina borile u Prvon indokineskom ratu. Mada se nekoliko godina prije zakleo da neće nikada više fotografirati jedan rat, pridružuje se francuskim trupama zajedno sa dva druga novinara *Life* magazina Johnom Mecklinom i Jimom Lucasom. 25. svibnja, 1954. francuski pješadijski puk prolazio je opasnim područjem, i kada je na njih orvorena vatra, Capa napušta Jeep, želeći u prvim redovima snimiti borbu. Nekoliko minuta poslije, Mecklin i Lucas začuli su eksploziju kada je Capa aktivirao nagaznu minu. Došavši do njega, vidjeli su da je još živ ali da je izgubio nogu, i da su mu grudi ozbiljno povrjeđene. Medicinsko osobolje pokušalo ga je spasiti ali kada su ga donijeli do male poljske bolnice, bio je već mrtav. Umro je sa kamerom u rukama.

Politički život
---------------

Prije nego što postaje punoljetan, Capa postaje član Munkakör (Radničkog kružoka), čiji su članovi bili uglavnom socijalisti, avantgardni fotografi i intelektualci koji su živjeli u Budimpešti. Bio je stalan učesnik demonstracija protiv represivnog režima Miklósa Horthya. 1931. prije nego što je njegova prva fotografija objavljenja, hapsi ga i muči u zatvoru mađarska tajna policija zbog njegovih radikalnih aktivnosti. Kućna prijateljica, koja je bila supruga lokalnog policajca, sređuje njegovo puštanje na slobodu pod uvjetom da odmah napusti Mađarsku.

*Boston Review* ga opisuje kao "ljevičara, i demokrata - on je bio strastverni pro-lojalist i strastveni antifašist..." Tijekom Španjolskog građanskog rata putovao je i fotografirao POUM (Radničku partiju marksističkog jedinstva) u čijim redovima je bio George Orwell.

Britanski magazin *Picture Post* objavljivao je Capine fotografije iz Španjolske, komentirajući Capu u profilu: "On je strastveni demokrat, i živi zbog fotografije".
"

Bibliografija
-------------

* *Death in the Making*, 1938.
* *The Battle of Waterloo Road*, 1941.
* *Invasion!*, 1944.
* *Slightly Out of Focus*, Henry Holt and Co. New York, 1947.
* *A Russian Journal*, by John Steinbeck and Robert Capa, Viking, New York, 1948.
* *Report on Israel*, by Irwin Shaw and Robert Capa, Simon & Schuster, New York, 1950.
* *Robert Capa: Photographs*, 1996.
* *Heart of Spain*, 1999.
* *Robert Capa: The Definitive Collection*, 2001.
* *Blood and Champagne: The Life and Times of Robert Capa*, 2002.

Vanjske poveznice
-----------------

***Robert Capa*** na Wikimedijinoj ostavi

* Robert Capa Biography; Magnum Website
* Robert Capa's Photography Portfolio — Magnum Photos
* Magnum Photos
* "Capa and Taro: Together at Last" — The Digital Journalist
* PBS biography and analysis of *Falling Soldier* authenticity Arhivirano 2007-03-21 na Wayback Machine-u
* On Capa's photography "Falling Soldier" Arhivirano 2011-07-19 na Wayback Machine-u Links compiled by Tidsskriftcentret.dk
* Robert Capa's "Lost Negatives"
* Death of a Loyalist Soldier Arhivirano 2005-03-13 na Wayback Machine-u, Spain, 1936.
* The D-Day photographs of Robert Capa Arhivirano 2006-03-20 na Wayback Machine-u
* A biographical page regarding Capa Arhivirano 2005-06-14 na Wayback Machine-u
* Hultquist, Clayton. "Robert Capa ~ Pictures of War." Arhivirano 2006-03-21 na Wayback Machine-u
* Photography Temple. "Photographer Robert Capa" Arhivirano 2006-03-21 na Wayback Machine-u
* VNS. May 2004. "Photographers mark Capa’s passing".
* International Photography Hall of Fame & Museum Arhivirano 2007-09-27 na Wayback Machine-u
* The woman who captured Robert Capa's heart, The Independent, 13 June 2010
* Robert Capa's Long-Lost Negatives Arhivirano 2010-09-30 na Wayback Machine-u - slideshow by *Life magazine*

Izvori
------

1. ↑  „Capa, Robert". Arhivirano iz originala na datum 2011-10-06. Pristupljeno 2009-02-18.
2. 1 2 3 4 5  „Archive copy". Arhivirano iz originala na datum 2011-11-06. Pristupljeno 2015-10-17.
3. ↑  "New Works by Photography’s Old Masters," New York Times, April 30, 2009
4. ↑  Stephen R. MacKinnon includes photographs by Robert Capa, *Wuhan, 1938: War, Refugees, and the Making of Modern China* (Berkeley: University of California Press, 2008).
5. ↑  „*Proving that Robert Capa's Falling Soldier is Genuine: a Detective Story,* Richard Whelan, American Masters, PBS Website.". Arhivirano iz originala na datum 2007-03-21. Pristupljeno 2015-10-17.
6. ↑  „*Iconic Capa war photo was staged: newspaper,* AFP.". Arhivirano iz originala na datum 2009-07-20. Pristupljeno 2015-10-17.
7. ↑  (In spanish) Las fotos expuestas en el MNAC desvelan que la imagen mítica de Robert Capa fue tomada lejos del frente de batalla
8. ↑  Faking Soldier: The photographic evidence that Capa's camera DOES lie... and that his iconic 'Falling Soldier' was staged
9. ↑  "New Doubts Raised Over Capa’s ‘Falling Soldier’," New York Times, August 17, 2009
10. 1 2  But they do not include negatives of the famous photograph. Randy Kennedy, "The Capa Cache", *New York Times*, Jan. 27, 2008.
11. ↑  Kennedy, Randy (January 27, 2008). „The Capa Cache". *The New York Times*. Pristupljeno January 27, 2008.
12. ↑  *Slightly Out of Focus*, Henry Holt and Company, New York, 1947, p.104.
13. ↑  *Slightly Out of Focus*, Henry Holt and Company, New York, 1947, p. 151
14. ↑  "Moments of war, captured by the master", by Peter Aspden, Financial Times (London), October 4 2008



|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 54145320
* LCCN: n79105897
* ISNI: 0000 0001 1026 9298
* GND: 118666983
* SELIBR: 308483
* SUDOC: 027322300
* BNF: cb11895059d (podaci)
* BIBSYS: 90825790
* ULAN: 500063842
* MusicBrainz: 31afb71e-bfdc-4efc-b735-de547402daf2
* NLA: 35025688
* NDL: 00435227
* NKC: xx0019230
* BNE: XX1721223
* CiNii: DA02510085
* KulturNav: id
* RKD: 226821
* CONOR.SI: 66147683
* NSK: 000447328

 |